b'\n_START_ARTICLE_\nTri vre\xc4\x8de denarja za cepec, za ma\xc4\x8dko in za petelin\n_START_PARAGRAPH_\nTri vre\xc4\x8de denarja za cepec, za ma\xc4\x8dko in za petelina je slovenska ljudska pravljica, ki je iz\xc5\xa1la v knjigi Babica pripoveduje, zapisal jo je J.P.Planinski. Pripoveduje o treh sinovih, ki jih je o\xc4\x8de poslal v svet iskat delo, da bodo pomagal v hudi rev\xc5\xa1\xc4\x8dini, ki jih je pestila v doma\xc4\x8di hi\xc5\xa1i.\n_START_SECTION_\nObnova vsebine\n_START_PARAGRAPH_\n\xc5\xbdivel je o\xc4\x8de, ki je imel tri sinove. Doma je vladala rev\xc5\xa1\xc4\x8dina in ker o\xc4\x8de ni mogel ve\xc4\x8d pre\xc5\xbeivljati sinov, je najprej najstarej\xc5\xa1ega poslal v svet, da si poi\xc5\xa1\xc4\x8de delo in tako pomaga dru\xc5\xbeini._NEWLINE_Sin vzame cepec, se poslovi in odide svojo pot. Prispe v de\xc5\xbeelo, kjer z bucikami lu\xc5\xa1\xc4\x8dijo p\xc5\xa1eni\xc4\x8dna zrna iz p\xc5\xa1eni\xc4\x8dnih klasov. Po kratkem pogovoru jim ponudi cepec, s katerim bodo la\xc5\xbeje izlu\xc5\xa1\xc4\x8dili p\xc5\xa1enico, v zameno pa dobi vre\xc4\x8do denarja in se zadovolen vrne domov._NEWLINE_O\xc4\x8de je bil vesel, da je sin prinesel domov toliko denarja in je zato poslal na pot tudi srednjega, da bi \xc5\xa1e on kaj prislu\xc5\xbeil. Le ta pa vzame s seboj ma\xc4\x8dko. Sin pride do gradu kjer je ne\xc5\xa1teto mi\xc5\xa1i in podgan ter pove grofu, da ima stvar, ki pre\xc5\xbeene in uni\xc4\x8di vse te \xc5\xbeivali. Z njim se pogodi, izpusti ma\xc4\x8dko, grof pa mu da vre\xc4\x8do denarja. Vesel se vrne domov in pove o\xc4\x8detu dobro novico._NEWLINE_Nazadnje je od\xc5\xa1el na pot \xc5\xa1e najmlaj\xc5\xa1i sin, ki je pred odhodom ulovil najve\xc4\x8djega petelina na doma\xc4\x8dem dvori\xc5\xa1\xc4\x8du. Pri\xc5\xa1el je v de\xc5\xbeelo, kjer je bila ve\xc4\x8dna no\xc4\x8d, ljudje tam pa mu niso znali odgovoriti zakaj nikoli ne posije sonce. Pove jim, da ima s seboj stvar, ki zapoje in pripelje svetli dan. Pogodi se, da jo zamenja za vre\xc4\x8do denarja. Tako se tudi najmlaj\xc5\xa1i sin vrne domov z denarjem in odslej so vsi \xc5\xa1tirje dobro \xc5\xbeiveli.\n_START_SECTION_\nLiki\n_START_PARAGRAPH_\nO\xc4\x8de in tirje sinovi so glavni knji\xc5\xbeevni liki, vsi \xc5\xa1tirje so pozitivne, skromne in skrbne osebnosti, ki se borijo za obstoj in pre\xc5\xbeivetje dru\xc5\xbeine. Medsebojno si pomagajo in prisko\xc4\x8dijo na pomo\xc4\x8d drugim a rev\xc5\xa1\xc4\x8dina jih sili k temu, da v zameno za pomo\xc4\x8d tudi nekaj zaslu\xc5\xbeijo.\n_START_SECTION_\nAnaliza dela\n_START_PARAGRAPH_\nZgoba vsebuje zna\xc4\x8dilnosti ljudske pravljice, kot so pravlji\xc4\x8dno \xc5\xa1tevilo tri - trije sinovi, trije predmeti (cepec, ma\xc4\x8dka, petelin), tri vre\xc4\x8de denrja; kraj in \xc4\x8das dogajanja nista zanana, vendar lahko iz zgodbe razberemo, da se dogaja v preteklosti. Nobena od oseb nima imena, poimenovana je s funkcijo (o\xc4\x8de, sin). Tudi konec je tipi\xc4\x8den, saj se zgodba sre\xc4\x8dno kon\xc4\x8da, ko lahko sinovi in o\xc4\x8de s prislu\xc5\xbeenim denarjem dobro in brezskrbno \xc5\xbeivijo. V pravljici sta opisana sodelovanje in medsebojna pomo\xc4\x8d, ker \xc4\x8dlani dru\xc5\xbeine pomagajo drug drugemu, sinovi pa so pripravljeni pomagati tudi drugim, tujim ljudem. Izra\xc5\xbeeno je \xc5\xbertvovanje, ko sinovi, brez ugovarjanja o\xc4\x8detu, odidejo v svet in sku\xc5\xa1ajo prispevati k bolj\xc5\xa1em \xc5\xbeivljenju dru\xc5\xbeine, kar hkrati ka\xc5\xbee na poslu\xc5\xa1nost vseh treh sinov, vpletena je \xc5\xa1e iznajdlivost bratov, ki izkoristijo nevednost ljudi in tako zaslu\xc5\xbeijo denar.\n_START_SECTION_\nInterpretacija dela\n_START_PARAGRAPH_\nIzhodi\xc5\xa1\xc4\x8dna situacija pravljice je ukaz o\xc4\x8deta, ki ni mogel ve\xc4\x8d pre\xc5\xbeivljati sinov, da si poi\xc5\xa1\xc4\x8dejo delo in tako pomagajo dru\xc5\xbeini._NEWLINE_Sinovi se v zgodbi sre\xc4\x8dajo s tremi razli\xc4\x8dnimi okoli\xc5\xa1\xc4\x8dinami, ki vplivajo na njihovo nadaljnje \xc5\xbeivljenje. Prvi sin se odpravi po svetu in vzame s seboj cepec, ki ga zamneja za vre\xc4\x8do denarja, ljudem pa olaj\xc5\xa1a pridobivanje zrn iz p\xc5\xa1eni\xc4\x8dnih klasov. Srednji na poti zamenja ma\xc4\x8dko za vre\xc4\x8do denarja in grofu olaj\xc5\xa1a preganjanje mi\xc5\xa1i in podgan iz dvora. Zadnji pa za petelina, ki ljudem v vasi s petjem prikli\xc4\x8de dan, pravtako dobi celo vre\xc4\x8do denarja._NEWLINE_Sinovi so pomagali ljudem a hkrati tudi sebi saj so odslej skupaj z o\xc4\x8detom \xc5\xbeiveli la\xc5\xbeje in bolj\xc5\xa1e \xc5\xbeivljenje.'